CELEX: 62007TN0489
Language: fi
Date: 2007-12-21 00:00:00
Title: Asia T-489/07: Kanne 21.12.2007 — Insight Direct USA v. SMHV — Net Insight (Insight)

8.3.2008   
            
            
               FI
            
            
               Euroopan unionin virallinen lehti
            
            
               C 64/44
            
         Kanne 21.12.2007 — Insight Direct USA v. SMHV — Net Insight (Insight)
   (Asia T-489/07)
   (2008/C 64/74)
   Kannekirjelmän kieli: englanti
   Asianosaiset
   
      Kantaja: Insight Direct USA, Inc. (Tempe, Yhdysvallat) (edustajat: solicitor M. Gilbert ja solicitor M. Moore)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Net Insight AB (Tukholma, Ruotsi)
   Vaatimukset
   
               —
            
            
               Toisen valituslautakunnan asiassa R 1428/2006-2 tekemä päätös, joka on päivätty 20.9.2007, on kumottava, hakemuksen hylkääminen kaikkien luokkiin 37 ja 42 kuuluvien palvelujen osalta sekä luokkaan 35 kuuluvien hylättyjen palvelujen osalta on kumottava ja hakemuksen käsittelyn on annettava jatkua kaikkien niiden palvelujen osalta, joiden osalta hakemus on julkaistu.
            
         
               —
            
            
               Virasto ja muut osapuolet on velvoitettava vastaamaan omista oikeudenkäyntikuluistaan ja korvaamaan kantajan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Kantaja
   
      Haettu yhteisön tavaramerkki: Kuviomerkki ”Insight” luokkiin 35, 36, 37 ja 42 kuuluville palveluille — hakemus N:o 3 309 002
   
      Sen tavaramerkki- tai merkkioikeuden haltija, johon väitemenettelyssä on vedottu: Net Insight AB
   
      Tavaramerkki- tai merkkioikeus, johon väitemenettelyssä on vedottu: Yhteisön tavaramerkiksi rekisteröity ja kansallinen sanamerkki NET INSIGHT luokkiin 9, 37 ja 41 kuuluville tavaroille ja palveluille
   
      Väiteosaston ratkaisu: Väite hyväksyttiin osittain ja hylättiin osittain
   
      Valituslautakunnan ratkaisu: Valitus hylättiin
   
      Kanneperusteet: Kantajan mukaan valituslautakunta yksilöi aikaisemman tavaramerkin hallitsevat ja erottamiskykyiset osat virheellisesti eikä ottanut huomioon kaikkia merkityksellisiä tekijöitä arvioidessaan merkityksellisten tavaroiden ja palveluiden samankaltaisuutta. Valituslautakunta ei myöskään ottanut huomioon kaikkia merkityksellisiä tekijöitä kokonaisarvioinnissa ratkaistessaan, onko riidanalaisten tavaramerkkien välillä sekaannusvaara.